### Resumé

Der søges anlægsbevilling på 1 mio. kr. til Oplandsanalyse for [adresse] opland finansieret af [adresse], der er afsat i forbindelse med budgetforliget 2024.

### Sagsfremstilling

I budgetforlig 2024 blev der bevilget 3,5 mio. kr. til [adresse]. Klima-, Natur- og Miljøudvalget godkendte den 6. november 2023, pkt. 169, fordelingen af de afsatte midler til [adresse]. I den forbindelse blev der afsat 1 mio. kr. til videreførelse af Oplandsanalysen i 2024 i samarbejde med SDU.

Formålet med den igangværende oplandsanalyse er at pege på, hvor der er hotspots for næringsudledning i oplandet til [adresse] Videreførelsen af [adresse] med en mere detaljeret kildeopsporing i deloplandene vil være vejen til at få udarbejdet en lokal vandplan for [adresse] og oplande i samarbejde med landbruget, dambrugene, spildevandsselskaberne og berørte private lodsejere.

De afsatte midler på 1 mio. kr. skal i samarbejde med Syddansk Universitet anvendes til at pege på, hvilke virkemidler, såsom vådområder, skovrejsning, udlægning af dyrkningsfrie bræmmer, håndtering af overløb mm., der skal etableres i deloplandene til [adresse] for at reducere tilførslen af kvælstof til [adresse]. På den måde bliver reduktionen af næringsstoffer målrettet kilderne frem for den nuværende generelle regulering på landsplan. Samtidig vil lokale vandplaner kunne anvendes til at følge udvikling af indsatser i oplandet til [adresse] Falder en indsats væk i et delområde vil det betyde, at der skal gennemføres indsatser et andet sted for at sikre god økologisk tilstand i [adresse].

Forvaltningen påtænker sammen med SDU desuden at ansøge om midler fra 15. Juni Fonden til bl.a. at finansiere opkøb af driftsrettigheder på landbrugsarealer, for at nedsætte kvælstofudvaskningen. Her vil en andel af de afsatte midler på 1 mio. kr. fra anlægspuljen kunne indgå som egenfinansiering i ansøgningen.

### Økonomi

![](data:image/png;base64...)
Figur 1 Ny/ændring af anlægsbevilling

![](data:image/png;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på 1 mio. kr. til [adresse]. Udgiften finansieres af [adresse].

 **Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Michelle Clausen vil gavne [adresse] ved at pege på konkrete indsatser i oplandet, og dermed reducere tilførslen af kvælstof til vandmiljøet. Indsatserne kan omfatte udtagning af lavbundsjorde, hvilket vil føre til en mindskelse af CO2 udledning fra disse arealer.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 18. marts 2024, punkt 59:

**at** de bevillingsmæssige konsekvenser godkendes jf. bevillingsskema under afsnittet økonomi.

#### Beslutning fra Klima-, Natur- og Miljøudvalget, den 18. marts 2024, punkt 59:

Anbefalet.

#### Beslutning fra Økonomiudvalget, den 15. april 2024, punkt 117:

Anbefales.

### Beslutning

Godkendt.

Fraværende: Majken Jakobsen.